**Znenie všeobecného záväzného nariadenia mestskej časti Bratislava-Petržalka č.1/2012**

**o určení výšky príspevku a spôsobe jeho platby na čiastočnú úhradu nákladov v školách a školských zariadeniach ako vyplýva zo zmien a doplnení vykonaných všeobecne záväznými nariadeniami č. 4/2013, 3/2015,4/2019 a 7/2019.**

**§ 5**

**Školská jedáleň**

***1) Školská jedáleň, ktorej zriaďovateľom je mestská časť Bratislava-Petržalka***, poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca čiastočne prispieva aj na úhradu režijných nákladov.

***2) Výšku nákladov na nákup potravín*** podľa vekových kategórií stravníkov určujú finančné pásma na nákup potravín na jedno jedlo. Sú stanovené Ministerstvom školstva, vedy výskumu a športu Slovenskej republiky.

***3) Dotácia na podporu výchovy k stravovacím návykom na zabezpečenie obeda a iného jedla pre dieťa navštevujúce materskú školu rok pred*** ***začatím plnenia povinnej školskej dochádzky*** a žiaka navštevujúceho základnú školu je 1,20 €/deň. Rozdiel medzi finančným pásmom na nákup potravín a dotáciou uhrádza zákonný zástupca dieťaťa/žiaka.

***4) Dotácia na deti a žiakov, ktoré zo zdravotných dôvodov nemôžu konzumovať stravu pripravovanú v školskej jedálni*** zriaďovateľ vypláca zákonným zástupcom na účet, na základe účasti dieťaťa/žiaka na výchovno-vzdelávacom procese po predložení potvrdenia od odborného lekára o potrebe diétneho stravovania.

***5) Plnú stanovenú sumu úhrady za stravu uhrádza:***

a) zákonný zástupca za dieťa materskej školy, ktoré navštevuje nižší ako posledný ročník pred plnením povinnej školskej dochádzky a nemá nárok na dotáciu na podporu výchovy k stravovacím návykom,

b) zákonný zástupca za neodobratú stravu v danom stravovacom dni, ak neodhlásil dieťa alebo žiaka **najneskôr do 14:00 h predchádzajúceho** **pracovného dňa** **z poskytovania stravy** v školskej jedálni v danom stravovacom dni,

c) zákonný zástupca, ktorý neodhlásil dieťa/žiaka do 14:00 h predchádzajúceho dňa z dôvodu, že dieťa/žiak ochorel; v prvý deň choroby môže zákonný zástupca obed pre dieťa/žiaka odobrať.

***6) Zákonný zástupca dieťaťa alebo žiaka a uhrádza príspevok na režijné náklady vo výške 0,40 €/deň/dieťa/žiak, vrátane dieťaťa/žiaka ktorému zákonný zástupca zabezpečuje stravu donáškou.***

***7) Príspevok***, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a príspevok na čiastočnú úhradu režijných nákladov, je určený za každý stravovací deň nasledovne:

|  |  |  |  |  |  |  |
| --- | --- | --- | --- | --- | --- | --- |
| **Deti navštevujúce MŠ** | **veková kategória** | **3.finančné pásmo náklady na nákup potravín** | **dotácia na potraviny** | **Náklady na nákup potravín** | **Príspevok ZZ na režijné náklady**  | **Poplatok za stravu spolu s réžiou** |
| deti bez nároku na dotáciu |  3-5 ročné | desiata: 0,38€obed: 0,90€olovrant: 0,26€ |  - |  **1,54 €/deň** |  0,40 €/deň | ***1,94 €/deň*** |
| deti ktoré dovŕšili do 31.8. 5 rokov  | 5-6 ročnépredškoláci | desiata: 0,38€obed: 0,90€olovrant: 0,26€ |  1,20 € |  **0,34 €/deň** |  0,40 €/deň | ***0,74 €/deň*** |

ZZ – zákonný zástupca

***8) Zvyšok finančného rozdielu*** medzi dotáciou na stravu a finančným pásmom, školská jedáleň prednostne použije na nákup potravín pre stravníkov školskej jedálne.

**9) Poplatok** určený podľa tohto paragrafu nariadenia ***sa uhrádza najneskôr do 25. dňa predchádzajúceho mesiaca***, v ktorom sa stravovanie poskytuje.

***10) Zákonní zástupcovia detí, ktoré navštevujú MŠ a majú nárok na dotáciu na podporu k stravovacím návykom a zákonní zástupcovia žiakov ZŠ, uhrádzajú na mesiac september plnú úhradu na nákup potravín na plný počet pracovných dní, ktorá im bude zúčtovaná na konci školského roka.***

***11) Zákonný zástupca dieťaťa/žiaka je povinný dodržiavať podmienky režimu stravovania a spôsob úhrady stravného*** stanovené v interných predpisoch školy.